המסילה המהירה של קליפורניה

המסילה המהירה של קליפורניה (באנגלית: California High-Speed Rail, בראשי תיבות: CAHSR או CHSR) הוא מיזם עתידי לבניית מסילת רכבת מהירה בקליפורניה. השלב הראשון בפרויקט אמור להסתיים בשנת 2033 ועלותו מוערכת בכ־98.5 מיליארד דולר.

מבנה 
בשלב הראשון, הקו המהיר יחבר את לוס אנג'לס וסן פרנסיסקו ויאפשר הרחבה עתידית לסן דייגו וסקרמנטו.

תקציב 
התקציב של הפרויקט אושר לראשונה בנובמבר 2008 על ידי בוחרי קליפורניה והניע גיוס ראשון של כ־10 מיליארד דולר באיגרות חוב.

מקורות המימון של הפרויקט ועלותו הגבוהה היו בסיס למחלוקות. 
ביולי 2014 העריך הבנק העולמי כי עלות לקילומטר בפרויקט עומדת על 56 מיליון דולר, לעומת כ־17–21 מיליון בסין ו־25–39 מיליון באירופה לפרויקטים דומים. אמנם בהשוואה לפרויקט HS2 שעלותו מוערכת בכ־116 מיליון דולר לקילומטר הוא ממוצב כיעיל.

היסטוריה 

בתחילת שנות ה-80 של המאה ה-20, כבר הוצע פרויקט להקמת קו רכבת מהיר לאורך קליפורניה על ידי המושל דאז ג'רי בראון. מאז הוצעו פרויקטים דומים שלא יצאו לפועל.

גלריה

קישורים חיצוניים 

  

 אתר הפרויקט, באתר הפדרלי של קליפורניה 
   
   
  

קליפורניה: תחבורה
ארצות הברית: רכבות
ארצות הברית: תחבורה ציבורית
מגה-פרויקטים